Nord-kordileraj arbaroj

La nord-kordileraj arbaroj estas tersupraĵa ekoregiono el la okcident-nordamerika ekoprovinco de la nearktisa ekozono laŭ la tipologio de la Monda Natur-Fonduso (WWF). Biome la ekoregiono apartenas al tajgoj aŭ borealaj arbaroj de okcidenta Kanado. Tiuj arbaroj okupas la plej nordan parton de Kordilero. La ekoregiono estas parto de tutmondaj 200-unuo "tajgoj de Lago Muskva-Slave".

 Priskribo 
eta|220px|maldekstra|Arbaroj apud Munĉo-Lago, Brita Kolumbio.
La nord-kordileraj arbaroj etendiĝas en la nordo de Brita Kolumbio, la sudoriento de Jukonio kaj la ekstrema sudokcidento de la Nordokcidentaj Teritorioj.

La averaĝa jartemperaturo sumiĝas je -2 °C. La averaĝa somertemperaturo estas 10 °C dum la averaĝa vintrotemperaturo varias inter -13 °C kaj -18,5 °C. La jarprecipitaĵoj varias inter 350 mm kaj 600 mm, sed ili laŭaltitude povas atingi 1000 mm.

La nord-kordileraj arbaroj reprezentas plurajn fiziografiajn elementojn, nome la nordo de Rokmontaro, la baseno de Liard-Rivero kaj de Kasiar-Montaro. La ĉiamfrosta grundo kelkfoje ĉeestas sur la norda deklivaro de la montaro.

 Flaŭro 
Krom la rokaj malfermejoj, la altamontaraj zonoj ĝenerale estas dominataj de kriplaj komunumoj de erikacoj, de salikoj kaj de betuloj same kiel de poacoj kaj de likenoj.

La sub-altamontaraj arbaroj konsistas el rokmontara abio, Picea mariana, Picea glauca kaj arbedoj kun, okaze, Picea engelmannii. Je la pli malaltaj altitudoj, la arbaroj, pli maturaj kaj pli densaj, konsistas el Picea mariana kaj Picea glauca, Pinus contorta, Betula papyrifera kaj la ŝajntremola poplo.

 Konservado 
Oni konsideras tiun ekoregionon sendifektan je 85 %.

 Vidu ankaŭ 

 Ekologia klasifiko de la tersupraĵoj
 Konservada stato de ekoregiono

 Eksteraj ligiloj 

  Nord-kordileraj arbaroj (WWF)
  Nord-kordileraj arbaroj (WWF-Wildworld)
  Nord-kordileraj arbaroj (Wildworld) - Nacia Geografia Societo
  Nord-kordileraj arbaroj (The Encyclopedia of Earth)
  Nord-kordileraj arbaroj (Globalspecies)
  Situo de la ekoregiono : tajpu Northern Cordillera forests
  Tutmondaj 200; numero 81 : Tajgoj de Lago Muskva-Slave (WWF) 

Kategorio:Nearktisaj ekoregionoj
Kategorio:Tajgoj
Kategorio:Global 200
Kategorio:Arbaroj de Kanado
Kategorio:Geografio de Brita Kolumbio
Kategorio:Geografio de Jukonio
Kategorio:Geografio de la Nordokcidentaj Teritorioj